Como a resta d'os glaciars pirenencos, o d'as Tres Serols se troba en retacule dende fa dos sieglos. A o largo d'o sieglo XX a parti baixa ha ido puyando-ne en altaria. En os anyos 1930 ya se veyeba a disminución d'a cascada de chelo que uniba a parti superior y a inferior d'o glaciar. En 1973 a cascada de chelo remató de fundir-se y dende alavez as dos masas son deseparadas, a superior situada entre os 3.170 y os 2.960 metros d'altaria y con una superficie de 8,9 hectarias y a inferior que se troba entre os 2.940 y os 2.700 metros y tien una superficie de 38,7 hectarias.